สวัสดีค่ะ ขออนุญาตสอบถามค่ะ ตอนนี้อายุ 35 ปี เคยแท้ง 1ครั้ง อาการที่เป็นคือ มีอาการตกขาวปนเลือด ก่อนที่เป็นประจำเดือน ประมาณ10วัน (วันแรกวันที่ 07/10/19 มีประจำเดือนวันที่ 17/10/19) ประจำเดือนวันแรก มีอาการปวดท้อง ปวดหลัง ประจำเดือนจะมาเยอะประมาณวันที่ 1-3 ค่ะ อาการตกขาวปนเลือดมีมาประมาณ 7-8 ปีแล้วค่ะ แบบนี้ผิดปกติไหมคะ หรือต้องทำยังไงบ้างคะ เคยไปหาแต่บอกไม่เป็นอะไร แต่ไม่ได้ตรวจนะคะแค่สอบถามอาการ ตรวจมะเร็งปากมดลูกมาประมาณ 2ครั้ง ไม่พบมะเร็งค่ะ ตรวจล่าสุดปี 2018 ค่ะ อาการตกขาวปนเลือดก่อนเป็นประจำเดือน บางเดือนมีประมาณ 5 วัน,6วัน 7วัน แต่เดือนนี้มีระยะเวลานานกว่าปกติ แบบนี้จะเป็นอันตรายไหมคะ
สวัสดีค่ะ ตกขาวปนเลือดอาจมีสาเหตุจาก-มีการติดเชื้อที่ช่องคลอดหรือปากมดลูกหรือมดลูก-เนื้องอกมดลูกหรือปากมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-ถ้าปนออกมากับปัสสาวะ อาจมีภาวะทางเดินปัสสาวะอักเสบยังมีสาเหตุที่เป็นไปได้หลายอย่าง แต่เป็นภาวะที่ผิดปกติ ควรไปพบสูตินรีแพทย์ค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์